แบงก์ปิดสาขา 593 สาขาแล้ว
แบงก์ปิดสาขา 593 สาขา ลดลง 15 สาขา ปิดเอทีเอ็ม5,528 เครื่องลดลง 51 เครื่อง
30 ต.ค. 2565

แบงก์ปิดสาขา 593 สาขา ลดลง 15 สาขา ปิดเอทีเอ็ม5,528 เครื่องลดลง 51 เครื่อง   ธนาคารแห่งประเทศไทย (ธปท.) รายงานการปิดสาขาธนาคารพาณิชย์พื้นที่น้ำท่วมเป็นการชั่วคราว วันที่ 11 พ.ย.  ซึ่งมีการแจ้งปิดสาขารวม 593 สาขา  ลดลง 15 สาขา  ซึ่งเป็นแนวโน้มที่ลดลงต่อเนื่องเป็นวันที่ 3  อย่างไรก็ตาม กทม.ยังมีการปิดสาขาเพิ่มขึ้นเล็กน้อยในเขตบางบอนและมีนบุรี  โดยในวันนี้มีการปิดสาขาใน 8 จังหวัด ประกอบด้วย กทม. 322 สาขา ปทุมธานี 144 สาขา นนทบุรี 61 สาขา นครปฐม 32 สาขา พระนครศรีอยุธยา 18 สาขา สมุทรสาคร 12 สาขา นครสวรรค์ 3 สาขา และชัยนาท 1 สาขา    ในขณะเดียวกันมี ธนาคารพาณิชย์ปิดให้บริการเครื่อง ATM รวม 5,528 เครื่อง ลดลง 51 เครื่อง  แต่ใน กทม.ยังคงมีการปิดให้บริการ ATM เพิ่มขึ้นเล็กน้อย  ทั้งนี้ ธนาคารพาณิชย์มีการปิดเครื่อง ATM ใน 19 จังหวัด ประกอบด้วย กทม. 2,260 เครื่อง (ประมาณ 16.15% ของจำนวน ATM ใน กทม.ทั้งหมด) ปทุมธานี 1,492 เครื่อง นนทบุรี 690 เครื่อง พระนครศรีอยุธยา 563 เครื่อง นครปฐม 235 เครื่อง สมุทรสาคร 160 เครื่อง สมุทรปราการ 42 เครื่อง และนครสวรรค์ 32 เครื่อง ที่เหลือกระจายอยู่ในจังหวัดต่าง ๆ